Diari Oficial de la Generalitat Valenciana


Sumari del DOGV 7796, del 02-06-2016 (2016/3981)

ORDRE 11/2016, de 24 de maig, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 15/2013, de 25 de juliol, de la Conselleria d'Infraestructures, Territori i Medi Ambient, per la qual es regula la Mesa Forestal de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/05/24/11/dof/vci/html**

### Dades del document

Número de DOGV
:   7796

Data del DOGV
:   02-06-2016

Secció del DOGV
:   I. DISPOSICIONS GENERALS

Número del document
:   2016/3981


Data del document
:   24-05-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

ORDRE 11/2016, de 24 de maig, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 15/2013, de 25 de juliol, de la Conselleria d'Infraestructures, Territori i Medi Ambient, per la qual es regula la Mesa Forestal de la Comunitat Valenciana. [2016/3981]  
PREÀMBUL  
  
L'article 86.1 del Decret 58/2013, de 3 de maig, del Consell, pel qual s'aprova el Pla d'Acció Territorial Forestal de la Comunitat Valenciana, crea la Mesa Forestal de la Comunitat Valenciana, com a òrgan de participació, informació i consulta de la conselleria competent en matèria de medi ambient, amb la finalitat d'impulsar la participació de la ciutadania en els assumptes públics forestals, establint una via de comunicació recíproca, que permeta a la ciutadania manifestar les seues iniciatives, demandes i suggeriments en matèria forestal, cap als poders públics, i a aquests, conèixer la incidència de la política sobre els actors representatius del sector forestal.  
L'Ordre 15/2013, de 25 de juliol, de la Conselleria d'Infraestructures, Territori i Medi Ambient, regula i desenvolupa aspectes importants de la Mesa Forestal de la Comunitat Valenciana.  
Atenent a la nova organització de l'Administració de la Generalitat aprovada pel Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, que assigna les competències de medi ambient a la Conselleria d'Agricultura, Medi Ambient, Canvi Climàtic i Desenvolupament Rural, i atenent també a la voluntat d'aquesta Conselleria d'incrementar la participació pública, la pluralitat i la multifuncionalitat en la gestió forestal, s'ha considerat convenient actualitzar i ampliar la composició de la Mesa Forestal per mitjà de la present modificació del punt 1 de la mencionada ordre.  
Per tot això, a proposta de la persona titular de la direcció general amb competència en matèria forestal, fent ús de les atribucions conferides per l'article 53 de la Llei 3/1993, de 21 de desembre, Forestal de la Comunitat Valenciana, així com del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural,  
  
  
ORDENE  
  
Article únic  
Modificar l'article 1 de l'Ordre 15/2013, de 25 de juliol, de la Conselleria d'Infraestructures, Territori i Medi Ambient, per la qual es regula la Mesa Forestal de la Comunitat Valenciana, quedant redactat de la manera següent:  
«Composició de la Mesa Forestal  
1. La Mesa Forestal de la Comunitat Valenciana estarà presidida per la persona titular de la Conselleria amb competències en matèria forestal, i la integraran els membres següents:  
a) President/a, la persona titular de la Conselleria amb competències en matèria forestal.  
b) Vicepresident/a, la persona titular de la direcció general amb competències en matèria forestal.  
c) Un/a representant de la direcció general amb competències en prevenció d'incendis forestals.  
d) Un/a representant del departament de l'administració autonòmica amb competències en extinció d'incendis forestals.  
e) Un/a representant de la direcció general amb competències en desenvolupament rural.  
f) Un/a representant de la direcció general amb competències en cultura.  
g) Un/a representant de la direcció general amb competències en esports.  
h) Un/a representant de la direcció general amb competències en turisme.  
i) Les persones titulars de les direccions territorials d'Alacant, Castelló i València de la conselleria amb competències en matèria forestal.  
  
j) Els/les tres representants de les tres diputacions provincials.  
k) Un/a representant de la Federació Valenciana de Municipis i Províncies.  
l) Un/a representant dels agents mediambientals de la Comunitat Valenciana.  
m) Un representant d'associacions d'entitats públiques que siguen propietàries de muntanya.  
n) Dos representants d'organitzacions de propietaris privats forestals.  
o) Un/a representant de la Federació de Caça de la Comunitat Valenciana.  
p) Un representant de la Federació de Muntanya i Escalada de la Comunitat Valenciana.  
q) Dos representants de les organitzacions no governamentals més representatives l'objecte de les quals siga la defensa del medi ambient.  
r) Un/a representant d'entitats de custòdia del territori.  
s) Dos representants d'entitats públiques dedicades a la investigació forestal.  
t) Tres representants de les universitats públiques de la Comunitat Valenciana, un per província, a proposta del Consell Valencià d'Universitats.  
u) Dos representants de col·legis professionals de la Comunitat Valenciana, relacionats amb l'estudi i gestió dels ecosistemes forestals.  
  
v) Un/a representant d'associacions empresarials valencianes d'àmbit forestal.  
w) Un/a representant del sector de la fusta i el moble.  
x) Dos representants de les organitzacions sindicals agràries més representatives.  
y) Dos representants de les organitzacions sindicals més representatives.  
z) Dos representants d'entitats que promoguen el desenvolupament rural.  
A proposta del president/a de la Mesa Forestal, podrà designar-se altres components en qualitat d'experts assessors que assistisquen a la Mesa en casos concrets i que actuaran amb veu però sense vot.  
2. Actuarà com a secretari/ària, amb veu i sense vot, un/a funcionari/ària del servei competent en ordenació i gestió forestal.  
3. Tots els membres hauran de ser convocats pel/la president/a de la Mesa Forestal en funció dels assumptes a tractar, perquè exposen els projectes, iniciatives i opinions, corresponents al seu àmbit de competències.  
4. La Mesa Forestal es regularà pel seu reglament de règim interior.»  
  
  
DISPOSICIÓ ADDICIONAL  
  
Única. Dotació econòmica  
La implementació i posterior desenvolupament d'aquesta ordre no podrà tindre cap incidència en la dotació de tots i cada un dels capítols de despesa assignat a l'esmentada conselleria, i en tot cas haurà de ser atès amb els mitjans personals i materials de la conselleria competent per raó de la matèria.  
  
  
DISPOSICIÓ DEROGATÒRIA  
  
Única. Derogació normativa  
Queda expressament derogat l'article 1 de l'Ordre 15/2013, de 25 de juliol, de la Conselleria d'Infraestructures, Territori i Medi Ambient, per la qual es regula la Mesa Forestal de la Comunitat Valenciana (DOCV 7081, 02.08.2013).  
Així mateix, queden derogades totes les disposicions que, del mateix rang o d'un rang inferior, s'oposen al que disposa la present ordre.  
  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de ser publicada en el Diari Oficial de la Comunitat Valenciana.  
  
València, 24 de maig de 2016  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO


Còpia Permalink ELI